paragraph_text: Charlie Weasley (*12. prosinca 1972.) imaginaran je lik iz serije romana o Harryju Potteru. On je drugi sin Molly i Arthura Weasleyja i Billov, Percyjev, Fredov, Georgeov, Ronov i Ginnyn brat. U Harryju Potteru i Plamenom peharu za Charlieja je rečeno da ima lice koje odražava njegovu dobru narav te ima toliko pjegica da mu lice gotovo izgleda kao da je preplanulo. Charlie je, kao i Fred i George, niži i zdepastiji od Percyja i Rona koji su visoki i mršavi.